VENDIM
Nr.718, datë 23.6.2009

PËR PAGAT E PUNONJËSVE TË PERSONELIT TË HETIMIT, TË INSPEKTIMIT DHE TË SHËRBIMEVE MBËSHTETËSE, NË SHËRBIMIN E KONTROLLIT TË BRENDSHËM, NË MINISTRINË E BRENDSHME
(Ndryshuar me VKM nr. 619, datë 8.7.2010)
(i përditësuar)

Në mbështetje të nenit 100 të Kushtetutës, të nenit 51 të ligjit nr.10 002, datë 6.10.2008 “Për shërbimin e kontrollit të brendshëm, në Ministrinë e Brendshme”, të nenit 5/1 të ligjit nr.8487, datë 13.5.1999 “Për kompetencat  për caktimin e pagave  të  punës”, të ndryshuar, dhe të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI:

1. Struktura dhe nivelet e pagave për punonjësit e personelit hetues me grada, të Shërbimit të Kontrollit të Brendshëm, të jenë sipas lidhjes nr.1, që i bashkëlidhet këtij vendimi dhe është pjesë përbërëse e tij.
2. Paga bazë mujore për gradë (kolona 3) e lidhjes nr.1, është niveli i pagës së punonjësit hetues, në përputhje me gradën, që ka fituar.
3. Shtesa për natyrë të veçantë pune dhe shërbimi (kolona 4) e lidhjes nr.1, jepet sipas funksioneve, të përcaktuara në këtë lidhje.
4. Punonjësi hetues me grada, për kohën e qëndrimit në gradë, përfiton shtesë për vjetërsi në punë, në masën 1 për qind, pas çdo viti pune. Masa e shtesës për vjetërsi në punë të jetë deri në nivelin e pagës bazë të gradës pasardhëse.
Përllogaritja e shtesës për vjetërsi në punë të fillojë në çastin e marrjes së gradës së re, sipas ligjit nr.10 002, datë 6.10.2008 “Për Shërbimin e Kontrollit të Brendshëm, në Ministrinë e Brendshme”.
5. Punonjësit e personelit hetues, të cilët emërohen këshilltarë të drejtorit të përgjithshëm të SHKB-së dhe që në çastin e emërimit kanë të drejtë të fitojnë gradën pasardhëse, të trajtohen në pagë, sipas kësaj grade të fituar.
6. Struktura dhe nivelet me pagave për punonjësit civilë të inspektimit dhe për punonjësit mbështetës të jenë sipas lidhjes nr.2, që i bashkëlidhet këtij vendimi dhe është pjesë përbërëse e tij.
7. Kategoria e pagës për punonjësit civilë të inspektimit dhe për punonjësit mbështetës përcaktohet sipas kolonës 3 të lidhjes nr.2, që i bashkëlidhet këtij vendimi.
8. Paga e grupit (kolona 4) e lidhjes nr.2, është sipas lidhjes nr.3, që i bashkëlidhet këtij vendimi dhe është pjesë përbërëse e tij.
9. Shtesa për vjetërsi në punë (kolona 5) për punonjësit e inspektimit dhe punonjësit mbështetës është në masën 2 për qind, për çdo vit, por jo më shumë se 25 vjet, dhe llogaritet mbi pagën e grupit.
10. Shtesa për pozicion është sipas kolonës 6 të lidhjes nr.2, që i bashkëlidhet këtij vendimi.
11. Shtesa për natyrë të veçantë pune për punonjësit e inspektimit është sipas kolonës 7 të lidhjes nr.2, që i bashkëlidhet këtij vendimi.
12. Kategorizimi i pozicioneve “Specialist”, të cilët trajtohen në pagë sipas lidhjes nr.2, që i bashkëlidhet këtij vendimi, miratohet me urdhrin e miratimit të strukturës dhe të organikës së këtij institucioni.
13. Specialistët, përgjegjësit e sektorit apo drejtorët në Shërbimin e Kontrollit të Brendshëm, që punojnë në pozicione, që lidhen me procesin e informatizimit të veprimtarisë së këtij shërbimi dhe kërkojnë”, në mënyrë të detyrueshme, arsimin e lartë në degët “Inxhinieri elektronike” apo “Informatikë’, përfitojnë një shtesë për kushte pune, prej 10 000 (dhjetë mijë) lekësh mbi pagën mujore të gradës përkatëse. Zbatimi i kësaj shtese për pozicionet konkrete bëhet pas miratimit paraprak të Departamentit të Administratës Publike dhe Ministrisë së Financave, sipas përshkrimit të pozicioneve të punës.
14. Vendimi nr.558, datë 16.8.2006 i Këshillit të Ministrave “Për pagat e punonjësve të Policisë së Shtetit”, i ndryshuar, nuk zbatohet më për punonjësit e Shërbimit të Kontrollit të Brendshëm.
15. Efektet financiare për paga e sigurime shoqërore, që rrjedhin nga zbatimi i këtij vendimi, të përballohen nga fondet e buxhetit të vitit 2009, miratuar për rritjen e pagave të punonjësve të institucioneve buxhetore.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 maj 2009.
KRYEMINISTRI
Sali Berisha
Lidhja nr.1

STRUKTURA DHE NIVELET E PAGAVE PËR PUNONJËSIT E PERSONELIT HETUES 
TË SHËRBIMIT TË KONTROLLIT TË BRENDSHËM
(Zëvendësuar me VKM nr. 619, datë 8.7.2010)


	Nr.
	Grada
	Funksionet organike
	Paga bazë për gradë
	Shtesa për natyrë të veçantë pune

	
	1
	2
	3
	4

	1
	Asistent
	Ndihmësspecialist në provë në trupën operacionale
	35 600
	6 500

	2
	Agjent
	Ndihmësspecialist në trupën operacionale
	38 700
	8 000

	3
	Agjent i I-rë
	Drejtues grupi/ndihmësspecialist në trupën operacionale
	43 700
	8 000

	4
	Hetues
	Specialist hetimi në nivel vendor Specialist hetimi në nivel vendor në provë
	53 100
	8 000

	5
	Hetues i I-rë
	Specialist hetimi në nivel vendor
	66 200
	8 000

	
	Hetues i I-rë
	Specialist hetimi në nivel qendror
Shef seksioni në nivel qendror
Shef sektori në nivel vendor
	75 300
	10 000

	6
	Drejtues
	Shef seksioni në nivel qendror
Shef sektori në nivel vendor
Shef sektori në nivel qendror
	81 600
	10 000

	7
	Drejtues i I-rë
	Shef sektori në nivel qendror
Drejtor drejtorie në nivel vendor
Drejtor drejtorie në nivel qendror
	91 600
	10 000

	8
	Zëvendësdrejtor i Përgjithshëm
	Zëvendësdrejtor i Përgjithshëm (Drejtor i Departamentit të Hetimit)
	96 400
	15 000

	9
	Drejtor i Përgjithshëm
	Drejtor i Përgjithshëm
	104 400
	20 000







Lidhja nr.2

STRUKTURA DHE NIVELET E PAGAVE PËR PUNONJËSIT CIVILË INSPEKTUES DHE MBËSHTETËS TË SHËRBIMIT TË KONTROLLIT TË BRENDSHËM
(Zëvendësuar me VKM nr. 619, datë 8.7.2010)

	Nr.
	Klasifikimi i niveleve
	Funksionet
organike
	Kategoria e pagës
	Paga e grupit
	Shtesa për vjetërsi
	Shtesa e pozicionit
	Shtesa për natyrë të veçantë pune

	
	1
	2
	3
	4
	5
	6
	7

	1
	Punonjës të nivelit të lartë drejtues
	Drejtor i Drejtorisë së Inspektimit
	II-b
	1
	2%
	88 000
	

	
	
	
	
	
	
	
	

	2
	Punonjës të nivelit të mesëm drejtues
	Drejtor në nivel qendror (për shërbimet mbështetëse)
	III-a
	1
	2%
	71 000 
	

	
	
	
	
	
	
	
	

	3
	Punonjës të nivelit  bazë drejtues

	Shef sektori në nivel qendror (në Drejtorinë e Inspektimit)
	III-a
	1
	2%
	71 000
	5000

	4
	Punonjës të nivelit  bazë zbatues
	Inspektor në nivel qendror (në Drejtorinë e Inspektimit)
	III-b
	1 ose 2
	2%
	54 000
	5000

	
	
	Specialist në nivel qendror
	III-b
	1 ose 2
	2%
	54 000
	

	
	
	
	
	
	
	
	

	
	
	Specialist trajnimi në nivel qendror për punonjësit e SHKB-së
	IV-a
	1 ose 2
	2%
	43 000
	5000

	
	
	
	
	
	
	
	

	
	
	Specialist në nivel qendror
	IV-a
	1 ose 2 ose 3
	2%
	43 000
	

	
	
	
	
	
	
	
	

	
	
	Specialist në nivel qendror
	IV-b
	1 ose 2 ose 3
	2%
	33 000
	





Lidhja nr.3

VLERA E PAGËS SË GRUPIT PËR GRUPET E DIPLOMAVE TË ARSIMIT UNIVERSITAR
(Shtuar me VKM nr. 619, datë 8.7.2010)
[bookmark: _GoBack]
	Grupi i diplomës
	Lloji i diplomës
	Vlera

	1
	Diplomë e Nivelit të Dytë (DND)
Diplomë e Integruar e Nivelit të Dytë (DIND)
Të barasvlefshme me to, sipas legjislacionit të arsimit të lartë
	12 000 lekë

	2
	Diplomë e Nivelit të Parë (DNP) apo të barasvlefshme me to, sipas legjislacionit të arsimit të lartë + Master i Nivelit të Parë (MNP)
	11 000 lekë

	3
	Diplomë e Nivelit të Parë (DNP)
Të barasvlefshme me to, sipas legjislacionit të arsimit të lartë
	10 000 lekë



